Ai amintiri 


Ai amintiri, o bibliotecă-ntreagă, 

În unul din domeniile sfinte, 

De strajă stă un oarece părinte, 

În vremi le-aduce-n lume, în desagă. 


Şi le citește sufletul fecior, 

Păzit de-oștenii Neamului din vis, 
O boabă de muștar din paradis 

Şi apa vie, la mine în ulcior. 


L-am cunoscut, dar n-am știut Cine-i 
Și peste ani se naște-n pieptul meu, 
Un Făt-Frumos, trimis de Dumnezeu, 
Cerșind un trup în gropile cu lei. 


Şi iată-mă trecut în altă lume, 

În mine n-a fost loc și pentru rai 

Şi floarea de lumină, tot caută un grai, 
De cetățean al ţării, cu nume și prenume. 
Gheorghe-Gavrilă Copil 


Bezdead,vineri, 7 august,2020, 
seara, târziu... 


